Propunerea CNFIS privind

**METODOLOGIA**

**de alocare şi utilizare a fondului pentru dezvoltarea instituţională**

**a universităţilor de stat**

**CAPITOLUL I**

**Dispoziţii generale**

ART. 1

1. În conformitate cu art. 197 lit. b) din Legea educaţiei naţionale nr. 1/2011, cu modificările şi completările ulterioare, se formează un fond distinct pentru dezvoltarea instituţională (FDI), din bugetul alocat Ministerului Educaţiei (MEd).
2. Fondurile alocate pentru dezvoltarea instituţională a instituţiilor de învăţământ superior de stat, finanțate din bugetul MEd, sunt considerate ca venituri proprii ale acestora şi sunt utilizate în condiţiile autonomiei universitare şi în conformitate cu prevederile contractelor de finanţare instituţională în vederea realizării obiectivelor ce le revin în cadrul politicii statului din domeniul învăţământului şi cercetării ştiinţifice universitare.
3. Fondurile alocate de la bugetul de stat pentru dezvoltarea instituţională a instituţiilor de învăţământ superior sunt supuse controlului periodic efectuat de Ministerului Educaţiei (MEd) şi Consiliul Naţional pentru Finanţarea Învăţământului Superior (CNFIS).

ART. 2

1. Universităţile de stat beneficiază de un fond distinct pentru dezvoltarea instituţională, din bugetul alocat Ministerului Educaţiei pentru învăţământul superior.
2. Fondul de dezvoltare instituţională se alocă după criterii competitive bazate pe standarde internaţionale.
3. În vederea obţinerii de fonduri de dezvoltare instituţională, universităţile elaborează proiecte de dezvoltare instituţională pe care le transmit CNFIS.
4. Fondul de dezvoltare instituţională cuprinde sume pentru finanțarea unor proiecte specifice de dezvoltare instituțională pentru promovarea unor programe noi de studii, creșterea capacității instituționale, îmbunătățirea calității activității didactice, consolidarea legăturilor cu comunitatea locală și/sau regională, incluziunea socială, dezvoltarea programelor de studii și/sau internaționalizarea activității de învățământ superior.

ART. 3

Categoriile de cheltuieli eligibile privind sumele alocate pentru dezvoltarea instituţională a instituţiilor de învăţământ superior de stat, finanțate din bugetul MEd, sunt:

1. cheltuieli de personal (CP): salarii pentru personalul didactic, auxiliar didactic, de cercetare implicat în desfăşurarea programelor de studii, sporuri, contribuția de asigurări sociale, alte contribuţii legale, deplasări interne şi internaţionale;
2. cheltuieli materiale (CM): cheltuieli de întreţinere şi gospodărie, cheltuieli pentru materiale şi prestări de servicii cu caracter funcţional, cheltuieli cu cercetarea aferente programelor de studii, obiecte de inventar, reparaţii, cărţi şi publicaţii, perfecţionarea personalului, protocol, protecţia muncii etc.;
3. cheltuieli pentru susţinerea proiectelor educaţionale (inclusiv cele propuse de asociaţiile studenţeşti şi aprobate de universitate) şi de dezvoltare a resursei umane;
4. cheltuieli cu regia instituţiilor de învăţământ superior

**CAPITOLUL II**

**Procedura de alocare a fondului pentru dezvoltare instituţională**

ART. 4

1. Criteriile pentru alocarea fondului de dezvoltare instituţională sunt conforme cu standarde specifice aplicate la nivel internaţional şi vizează:
2. conformitatea proiectului de dezvoltare instituţională cu politicile naţionale de dezvoltare a învăţământului superior privind:
3. armonizarea politicilor educaţionale cu cerinţele pieţei muncii;
4. dezvoltarea politicilor de internaţionalizare a învăţământului;
5. dezvoltarea politicilor de mobilitate a studenţilor şi a cadrelor didactice şi de cercetare în spaţiul european al educaţiei şi cercetării ştiinţifice;
6. dezvoltarea de parteneriate cu operatorii economici şi cu comunitatea locală şi/sau regională la nivel naţional şi regional;
7. dezvoltarea programelor de învăţare inovativă în concordanţă cu nivelul progresului ştiinţific actual;
8. accesul neîngrădit la baze de cercetare;
9. conformitatea proiectului de dezvoltare instituţională cu planul strategic al instituţiei de învăţământ superior aplicante;
10. calitatea proiectului (definirea obiectivelor; adecvarea mijloacelor pentru atingerea obiectivelor; fundamentarea bugetului; măsurile de asigurare a calităţii etc.);
11. corelarea bugetului propus cu dimensiunea aplicării obiectivelor universității și a activităților proiectului
12. impactul anticipat al implementării proiectului şi sustenabilitatea efectelor acestuia;
13. capacitatea instituţiei de implementare a proiectului.
14. La propunerea CNFIS, MEd poate stabili anual defalcarea pe tipuri de proiecte a fondului pentru dezvoltarea instituţională, precum şi ponderea diferitelor criterii pentru alocarea acestuia.

ART. 5

1. Toate instituțiile de învățământ superior de stat, finanțate din bugetul MEd, sunt eligibile pentru a depune proiecte specifice de dezvoltare instituțională, care pot viza unul sau mai multe dintre următoarele domenii:
2. creșterea echității sociale, în vederea incluziunii sociale și sporirea accesului la învățământul superior, corelarea ofertei educaționale cu cererea pieței muncii (inclusiv cele privitoare la consilierea și orientarea în carieră)
3. internaționalizarea învățământului superior din România;
4. asigurarea transparenței în gestiunea studenților;
5. asigurarea funcționării în bune condiții a grădinilor botanice universitare, a stațiunilor didactice, a bazelor de practică și a altor infrastructuri de susținere a activităților didactice, similare bazelor de practică, din cadrul universităților, folosite pentru instruirea studenților;
6. susținerea activităților societăților antreprenoriale studențești (SAS) din cadrul universităților;
7. creșterea capacității instituționale;
8. îmbunătățirea calității activității didactice, inclusiv a respectării deontologiei și eticii academice;
9. promovarea unor programe noi de studii;
10. cultivarea legăturilor cu comunitatea locală și/sau regională;
11. dezvoltarea programelor de studii;
12. dezvoltarea capacității instituționale pentru cercetare din universități.
13. CNFIS evaluează conform criteriilor menționate la art. 4 proiectele specifice de dezvoltare instituţională depuse şi stabileşte lista ordonată a proiectelor selectate pentru finanţare, pe care o înaintează MEd. Pentru activitatea de evaluare CNFIS poate apela la experţi pe domeniile specifice, menţionate la art. 5 alin. (1), inclusiv la reprezentanţi ai federaţiilor studenţeşti naţionale.

ART. 6

În cazul în care fondul pentru dezvoltarea instituţională nu a fost alocat în întregime la prima rundă de aplicaţii, MEd poate decide, la propunerea CNFIS, organizarea în decursul aceluiaşi an a unei a doua competiţii de proiecte de dezvoltare instituţională.

ART. 7

Înstituțiile de învățământ superior de stat cărora li se repartizează fonduri pentru dezvoltare instituțională vor transmite către CNFIS, la finalizarea fiecărui proiect, un raport final și vor publica pe site-urile proprii rapoarte de implementare a proiectelor finanțate.

**CAPITOLUL III**

**Dispoziţii finale**

ART. 8

1. Pentru anul 2022, domeniile pentru care se pot depune proiecte de dezvoltare instituțională sunt:
2. creşterea echităţii sociale, în vederea incluziunii sociale și sporirea accesului la învățământul superior;
3. internaționalizarea învățământului superior din România;
4. asigurarea funcționării în bune condiții a grădinilor botanice universitare, a stațiunilor didactice, a bazelor de practică și a altor infrastructuri de susținere a activităților didactice, similare bazelor de practică, din cadrul universităţilor, folosite pentru instruirea studenților;
5. susținerea activităților societăților antreprenoriale studențești (SAS) din cadrul universităţilor;
6. îmbunătățirea calității activității didactice, inclusiv a respectării deontologiei și eticii academice;
7. dezvoltarea capacității instituționale pentru cercetare din universități;
8. corelarea ofertei educaţionale cu cererea pieţei muncii (inclusiv cele privitoare la consilierea și orientarea în carieră)
9. Instituțiile de învățământ superior de stat pot depune maximum un proiect pe un domeniu de dezvoltare instituțională.
10. Pentru anul 2022 fondul pentru dezvoltarea instituțională se alocă în baza unei singure competiții de proiecte de dezvoltare instituțională.
11. Calendarul de desfășurare a competiției FDI 2022 va fi inclus în pachetul de informații aprobat de MEd și va fi publicat la data lansării competiției.